  Анжелика Тихонова корреспондент 13-19 куарусён куспын Удмуртиын 19 сюрс 8 адямиос паласькись лек вирус инфекциен (ОРВИ) черлазы. Со пӧлысь 11 сюрс 222-ез (59 процентэз) – 15 аресозь нылпиос. Со сярысь элькунъя Роспотребнадзорлэн пресс-службаез ивортӥз. Элькунъя шоро-куспо лыдпус 100 сюрс улӥсьлы 124,9 черламъёс луиз (со эпидеми пороглэсь 115 процентлы тросгес). Шоро-куспо лыдпуслэсь вылӥ тодметъёссы 16 интыосын: Можгаын, Ижкарын, Воткаын, Сарапулын н 12 ёросъёсын. 13 сюрс 707 черлан учыръёсты (72,1 процентсэ) каръёсын пусйизы, 5 сюрс 301-зэ (27,9 процентсэ) – гуртъёсын улӥсьёс пӧлын Ижкарын кылем арня ӵоже паласькись лек вирус инфекциен 9 сюрс 487 мурт черлаз, соос пӧлын 15 аресозь 5 сюрс 174 нылпиос (лыдпусъёс эпидеми пороглэсь на 103,7 процентлы тросгес). Эпидеми вакыт кутскем дырысен, Удмуртиын ОРВИ но пуэд висёнъёсты вӧлмытӥсь вирусъёсты чакласа возё. Озьы, эскеронъёсъя эпидеми вӧлмон риновирусъёс вылын возиське. Тодэ вайытом, кемалась ик ӧвӧл Удмуртие арлыдо калыклы чаклам пуэдлэсь вакциналэн нырысетӥ партиез вуиз.  Тегъёс: Тазалык Ижкар висён Удмуртия  